Diari Oficial de la Generalitat Valenciana


Sumari del DOGV 3479, del 22-04-1999 (1999/3636)

ORDRE de 21 d'abril de 1999, de la Conselleria d'Economia, Hisenda i Administració Pública, per la qual es fixen les quantitats actualitzades per al càlcul de subvencions i bestretes per a despeses electorals, així com el límit de les que puguen realitzar els partits, coalicions o agrupacions que concorren a les eleccions a les Corts Valencianes
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/04/21/(1)/dof/vci/html**

### Dades del document

Número de DOGV
:   3479

Data del DOGV
:   22-04-1999

Secció del DOGV
:   I. DISPOSICIONS GENERALS

Número del document
:   1999/3636


Data del document
:   21-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Corts Valencianes
    * Junta Electoral
    * Parlament regional
    * eleccions
    * suport econòmic
    * despeses electorals
    * ajuda pública

ORDRE de 21 d'abril de 1999, de la Conselleria d'Economia, Hisenda i Administració Pública, per la qual es fixen les quantitats actualitzades per al càlcul de subvencions i bestretes per a despeses electorals, així com el límit de les que puguen realitzar els partits, coalicions o agrupacions que concorren a les eleccions a les Corts Valencianes [1999/3636]
  
Convocades pel president de la Generalitat Valenciana, mitjançant Decret 8/1999, de 19 de abril, eleccions a las Corts Valencianes, procedeix, per part de la Conselleria d'Economia, Hisenda i Administració Pública, dictar la norma legal que actualitze les quantitats assenyalades en els articles 40 i 41 de la Llei 1/1987, de 31 de març, Electoral Valenciana.
  
Per això, en compliment del mandat contingut en els preceptes abans assenyalats
  
ORDENE
  
Primer
  
1.1. Per als partits, federacions, coalicions o agrupacions d'electors que concorreguen només a les eleccions a les Corts Valencianes, el límit de despeses per a cadascun d'ells, per cada circumscripció on presenten candidatura, serà el que resulte de multiplicar per 33,16 pessetes, el nombre d'habitants de dret de la circumscripció.
  
1.2. D'acord amb el que disposa el paràgraf anterior, el límit de despeses que podran realitzar els partits, les federacions, coalicions o agrupacions d'electors en cadascuna de les províncies que integren la Comunitat Valenciana, per a les pròximes eleccions, d'acord amb el cens vigent de població, és el següent:
  
- Alacant: 49.243.042 pessetes.
  
- Castelló: 93.699.019 pessetes.
  
- València: 29.992.031 pessetes.
  
Segon
  
En el supòsit que els partits, les federacions, coalicions o agrupacions d'electors concorreguen simultàniament a les eleccions a les Corts Valencianes i a les municipals, el límit d'aquestes despeses electorals serà l'establit en l'article 131.2 de la Llei Orgànica 8/1991, de 13 de març, de modificació de la Llei Orgànica del Règim Electoral General.
  
Tercer
  
Les bestretes de subvencions previstes en l'article 42.1 de la Llei Electoral Valenciana, quedaran a disposició dels partits, federacions, coalicions o agrupacions d'electors, en aplicació del que disposa l'article 42.3 de la llei esmentada, a partir del dia 19 de maig de 1999.
  
El procediment per a sol·licitar-les serà l'assenyalat en l'article 42.2 de la Llei Electoral Valenciana.
  
Quart
  
Les quantitats assenyalades en l'article 41.1 de la Llei 1/1987, de 31 de març, Electoral Valenciana, pel qual s'estableixen les regles per a la subvenció per la Generalitat Valenciana de les despeses electorals, queden fixades en els imports següents:
  
a) 1.658.882. pessetes per escó.
  
b) 82,93 pessetes per vot aconseguit per cada candidatura que obtinga escó.
  
c) 82,93 pessetes per cada vot aconseguit per cada candidatura que haguera obtingut alemenys el 3 % dels vots emesos vàlidament en l'àmbit de la Comunitat.
  
Disposició addicional
  
La gestió pressupostària i de la despesa derivada de l'aplicació de la Llei de la Generalitat Valenciana 1/1987, de 31 de març, Electoral Valenciana i de la present ordre es realitzarà a càrrec del programa 462.60, línia de subvenció 401, codi comptable 1643 Consulta electoral 1999, pertanyent a la secció 07
  
Disposició final
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 d'abril de 1999
  
El conseller d'Economia, Hisenda i Administració Pública


Còpia Permalink ELI